jkorsvik/nowiki_second_scrape_merged huggingface dataset:
Severin Segelcke

Severin Vincent Heiberg Segelcke (født 12. juli 1867 i Kristiania, død 31. mai 1940 i Stange) var en norsk offiser, billedkunstner og illustratør. Han har illustrert en rekke bøker, blant annet av Barbra Ring, og laget plakater blant annet for de årvisse kunstnerkarnevalene som ble holdt i Kristiania/Oslo i en årrekke.
Etter examen artium 1885, studerte han fra 1889 til 1993 elektroteknikk ved høyskolen i tyske Charlottenburg. Da han i 1893 tjenestegjorde som infanterioffiser ved Charlottenburg Hochschule i Berlin, stiftet han et nært vennskap med både Edvard Munch og August Strindberg. Denne kontakten med kunstnermiljøet skal ha påvirket ham til selv å gå kunstens vei.  Sin debut på Høstutstillingen kom i 1894 med et portrett av August Strindberg, og den autodidakte Segelcke dro snart ut for å studere hos  Alfred Roll i Paris. Han var også i Italia 1901–02, blant annet på Sicilia der han oppholdt seg i byen Taormina og startet på bildeboken Gudbrand i Lia som utkom 1904 med eventyret presentert som dikt og illustrert. Dernest utkom Hvad jeg vil bli naar jeg blir stor i 1905.

		
Som militær ble han kaptein i 1898 og major fra 1913 til 1928.  Mellom 1915 og 1923 ledet han Norges Forsvarsforening.  I 1904 flyttet han til Kviteseid i forbindelse med sin offiserstjeneste. Huset han bygget seg der, kalles «Port Arthur». Man vet ikke om det var Segelcke selv som ga huset dette navnet, som henspiller på det japanske angrepet på russiske styrker i havnebyen Port Arthur natten mellom 8. og 9. februar 1904, det vil si starten på den russisk-japanske krig. Segelcke flyttet tilbake til Kristiania etter få år, og noen tiår senere brant huset hans ned til grunnen. I dag holder Kviteseid Kunstforening til i det nye huset som ble reist på tomten, og som i dag bærer navnet «Port Arthur».
Fra 1913 til 1918 var han sjef for Ryfylke bataljon, kvartermester, og han innlot seg også på landskapsmalerier fra Jæren og litografier i farge fra Stavangers eldre bydeler.
Severin Segelcke virket også som portrettmaler, og malte blant andre Hjalmar Christensen og skuespillerinnen Tore Segelcke som var gift med Severin sin sønn, Lorentz (Lasse) Lund Segelcke (1898–1942). Severin var forøvrig sønn av Lorentz Müller Segelcke (1831–97; se Segelcke for mer om slekta).


== Utgivelser ==
Severin Segelcke (1904). Gudbrand i Lien. Stenersens.  [Med 20 tegninger, hvoraf 7 farvelagte]
Severin Segelcke (1905). Hvad jeg vil bli naar jeg blir stor. Stenersens. 


== Bokillustrasjoner ==
Bernt Lie, Sorte Ørn, 1898
J. Jespersen, ABC eller læsebog for begyndere, 1907
Barbra Ring, Peik og Fjeldmusbøkene, 1918-19 (7 bind)
Bernt Lie, Svend Bidevind, 1904
Amanda Sevaldsen, Prippebøker, 1926
Constance Wiel Schram, Truls på Lofoten, 1927
Andreas Austlid, Norsk Lesebok, 1928-31
Marie Gundersen og Mathilde Munch, Min første lesebok, 1932
Det gamle Stavanger, serie litografier
Det gamle Bergen, serie litografier
Akershus og Fredriksten, serie litografier


== Referanser ==


== Eksterne lenker ==
Om Severin Segelcke på Store norske leksikon
Kviteseid Kunstforenings nettsider
Deloitte-huset

Deloitte-huset, av arkitektene omtalt som Isfjellet, er et kontorbygg blant Barcode-rekken i Bjørvika i Oslo sentrum. Bygget er tegnet av Snøhetta, og oppdraget gikk ut på å tegne et bygg som hovedsakelig skulle bestå av kontorarealer for revisjonsselskapet Deloitte. Bygget ble ferdig i desember 2013. Det er 63 meter høyt og har 16 etasjer. Snøhetta opplyste før ferdigstillelsen at bruttoarealet ville utgjøre rundt 20 000 kvadratmeter.


== Navn ==
Bygningen gikk allerede før det stod ferdig under flere navn: Deloitte-huset, Deloitte-bygget, Isfjellet (engelsk: Snoarc) og Snøhetta-bygget var navn som ble foreslått av pressen.


== Galleri ==


== Referanser ==


== Eksterne lenker ==
(en) Deloitte-huset, Oslo – kategori av bilder, video eller lyd på Commons
Ole Mikal Kobbe

Ole Mikal Jakobsen Kobbe (født 5. august 1881 i Bodø, død 21. august 1955 i Oslo) var en norsk offiser, offentlig tjenestemann og politiker (H). Han var stortingsrepresentant for Trondheim og Levanger 1950–1953.
Han vokste opp i Bodø som sønn av tollkasserer, losoldermann og innrulleringsbetjent Jakob Olsen fra Ringsaker og hustru Ellen Marie Øyesvoll fra Overhalla. Han giftet seg i 1909 med Nanna Paus, datter av jernbaneingeniør Tollef Lintrup Paus og hustru Hedevig Holmsen i Trondheim. Vei- og jernbaneingeniørene Hans Wangensten Paus og Olaf Paus var Kobbes svogre.Han gikk Krigsskolen og påbegynte jusstudiet, men avbrøt for å tjenestegjøre ved underoffiserskolen i Trondheim. Han fikk grad av kaptein i 1914 og major i 1930. I det sivile liv var Kobbe funksjonær ved Lundemo Bruk og så Orkla Grube-Aktiebolag, hvorpå han i 1921 ble fullmektig hos finansborgermesteren (finansrådmannen) i Trondheim kommune. Kobbe var kontorsjef for fattigvesenet 1926–1927, kemner 1927–1933 og finansrådmann i Trondheim kommune 1933–1949. Under okkupasjonen ble Kobbe avsatt av NS-styret, men fikk stillingen tilbake etter frigjøringen.Han hadde også tillitsverv i næringslivet, deriblant styreformann i Adresseavisen 1924–1954, hvor han ble sentral under reorganiseringen i 1927; ordfører i representantskapet i Trondhjems Sparebank 1950–1953, varaordfører i representantskapet i Forretningsbanken og styreformann i livsforsikringsselskapet Sparetrygden 1951–1953. Han hadde også en sentral post for nærings- og byutviklingen som formann i havnestyret i Trondheim 1933–1949.Kobbe var medlem av Trondheim bystyre 1931–1934 og innvalgt på Stortinget fra kjøpstedene i Nord- og Sør-Trøndelag fylker, Trondheim og Levanger, 1950–1953. Dette var den siste perioden kjøpstedene dannet en egen valgkrets før de gikk inn i sine respektive fylker. Kobbe var medlem av Stortingets kommunalkomité.Han ble tildelt Kroningsmedaljen 1906 i sølv, og ble i 1948 utnevnt til ridder av 1. klasse av St. Olavs Orden.Kobbes vei på Nyhavna i Trondheim er oppkalt etter ham.


== Referanser ==


== Eksterne lenker ==
(en) Ole Mikal Kobbe – kategori av bilder, video eller lyd på Commons 
(no) Ole Mikal Kobbe hos Stortinget 
(no) Ole Mikal Kobbe hos Norsk senter for forskningsdata
Barosaurus

Barosaurus var en diplodocid dinosaur med en lengde på 26-27,5 meter og en stående høyde på 15 meter. Den tilhører Sauropoda; noen av dens slektninger er Diplodocus, Amargasaurus, Apatosaurus, Seismosaurus, Supersaurus, Argentinosaurus. Barosaurus var en mellomstor sauropod med omtrent samme lengde som voksne blåhvaler. Barosaurus veide opp til 12 tonn.


== Referanser ==


== Eksterne lenker ==
(en) Barosaurus – kategori av bilder, video eller lyd på Commons
Bykredittforening

Bykredittforening er en fellesbetegnelse på Norges tre første kredittforeninger, som ble stiftet 1907:

Den Østenfjelske Bykredittforening fra Oslo
Den Vestenfjelske Bykredittforening fra Bergen
Den Nordenfjelske Bykredittforening fra TrondheimBykredittforeningene gikk senere sammen i De Norske Bykredittforeninger, men skilte lag i 1986:

Den Østenfjelske Bykredittforening ble til Realkreditt, og inngår nå i DNB som DNB Boligkreditt.
Den Vestenfjelske Bykredittforening ble til Norgeskreditt i Kreditkassen, som nå er overtatt av Nordea som Nordea Næringseiendom.
Den Nordenfjelske Bykredittforening ble til Næringskreditt, senere omgjort til Bolig- og Næringsbanken, nå BN Bank.
Maski

Maski er en landsby og et arkeologisk funnsted i distriktet Raichur i delstaten Karnataka i India. Stedet ligger på Deccan-platået ved elven Maski, som er en sideelv til Tungabhadra. 

I januar 1915 ble en innskrift av Ashoka, keiser av Mauryariket mellom 272 f.Kr. og 232 f.Kr., funnet i Maski. Funnet ble gjort av en gruveingeniør. Innskriften består av åtte linjer, hugget inn i en steinblokk ved inngangen til en hule. Innholdet var kjent fra før, men det var første gang man fant en innskrift der keiserens navn ble direkte nevnt, slik at man kunne bekrefte at innskrifter funnet andre steder også viser til keiseren.Stedet ble på 1930-tallet undersøkt av staten Hyderabads Archaeological Department.Maski har også spor etter gruvedrift og smeltevirksomhet og det er funnet tegn på at det ble drevet handel med metaller.


== Referanser ==
Simeon av Bulgaria

Simeon av Bulgaria kan vise til flere personer:

Simeon I av Bulgaria (864/865−927)
Simeon av Sachsen-Coburg-Gotha (Simeon II av Bulgaria) (født 1937)
Paithan

Paithan er en by i distriktet Aurangabad i delstaten Maharashtra i India. Den ligger ved nordbredden av elven Godavari ved den kunstige innsjøen Nath Sagar. Byen er en av de eldste i Deccan. Den var hovedstad i Sātavāhanariket (230 f.Kr.–220 e.Kr.) og nevnes i det greske verket Periplus Maris Erythraei (Rundreise i Rødehavet) fra midten av det første århundret. Ved folketellingen i 2001 hadde Paithan 34 518 innbyggere.


== Referanser ==
Anders Kulläng

Anders Kulläng (født 23. september 1943 i Karlstad, død 28. februar 2012 i Huay Yang i Thailand) var en svensk rallyfører som vant Svenska rallyet i 1980.


== Referanser ==


== Eksterne lenker ==
(en) Anders Kulläng – Rallye-info.com 
(en) Anders Kulläng – eWRC-results.com
Svend Soot von Düring

Bjørn Ernst Svend Soot von Düring (født 7. juli 1915 i Oslo, død 7. juni 1969 i Bergen) var en norsk skuespiller og sanger.
Han var sønn av underholdningsaritsten Botten Soot, og hennes første mann, friherre  Woldemar von Düring (f. 6.2.1884, Erlangen, Tyskland, død 9.11.1950, Stockholm),oldebarn av Engebret Soot og barnebarn av Eyolf Soot og Inga Bjørnson. Barnet til hans bestemors andre ektefelle var Svends halvtante: Guri Stormoen. Hans mor var gift tre ganger.Han hadde sin scenedebut på Søilen Teater i 1933. Soot von Düring var ansatt på Chat Noir fra 1933 til 1936 og senere ved Trøndelag Teater og Den Nationale Scene. Han spilte også i filmer.


== Referanser ==


== Eksterne lenker ==
(en) Svend Soot von Düring – kategori av bilder, video eller lyd på Commons 
(en) Svend Soot von Düring på Internet Movie Database 
(no) Svend Soot von Düring hos Sceneweb 
(sv) Svend Soot von Düring i Svensk Filmdatabas 
(en) Svend Soot von Düring hos The Movie Database 
(en) Svend Soot von Düring hos Behind The Voice Actors
NB8

Nordic-Baltic Eight (NB8) er en regional samarbeidsorganisasjon mellom landene Danmark, Estland, Finland, Island, Latvia, Litauen, Norge og Sverige. Organisasjonen holder regelmessige møter mellom de baltiske og nordiske lands statministre, utenriksministre og embedsmenn såvel som med eksperter innenfor regionale og internasjonale emner.


== Se også ==
Baltoskandia


== Referanser ==


== Eksterne lenker ==
Nordic co-operation with Estonia, Latvia and Lithuania – norden.org
With Pen in Hand

«With Pen in Hand» er en amerikansk sang, skrevet av Bobby Goldsboro.


== Innspilte versjoner ==
Vikki Carr. Hun spilte inn en Grammy-nominert versjon. Den ble utgitt på singlen Liberty LBF 15166 i Storbritannia i 1968. «With Pen in Hand» ble produsert av Ron Bledsoe og Dave Pell. B-siden var «Can't Take My Eyes off You».
Johnny Darrell. Innspilt 18. januar 1968. Utgitt på singlen United Artists UA 50292 og på LP-platen, With Pen in Hand (United Artists UAS 6660), begge i 1968
Bobby Goldsboro. Innspilt 26. februar 1968. Utgitt på LP-platen, Honey (United Artists UAS 6642), i 1968
Jack Greene. Utgitt på LP-platen Love Takes Care of Me (Decca DL 75053), i 1968
Ferlin Husky. Utgitt på LP-platen White Fences and Evergreen Trees (Capitol ST 115), i 1968
Frankie McBride. Utgitt på singlen Emerald MD 1102 i Storbritannia i 1968. Musikalsk arrangement ved Arthur Greenslade. Produsert av Tommy Scott. B-siden var «Oh How I Miss You».
Dorothy Moore. Utgitt på singlen Malaco 1047 i 1977. Strykere & blåsere var arrangert av Mike Lewis. Produsenter var James Stroud, Tommy Couch og Wolf Stephenson. «With Pen in Hand» var hentet fra LP-platen Dorothy Moore (Malaco 6353)
Wayne Newton. Utgitt på LP-platen «Dreams of the Everyday Housewife» and «Town & Country» (MGM SE 4594), i 1969
Jeannie Sealy. Utgitt på LP-platen Jeannie Sealy (Decca DL 75093), i 1969
Conway Twitty. Utgitt på LP-platen Next in Line (Decca DL 75062), i 1968
Jerry Vale.  Utgitt på LP-platen, This Guy's In Love With You (Columbia CS 9694), i 1968
Billy Vera. Utgitt på singlen Atlantic 2526 i 1968. B-siden var «Good Morning Blues»
Merrill Womach. Utgitt på LP-platen, A Time for Us (DJ DJ 69 1 10), i 1968


== Norsk versjon ==
Odd Børre har skrevet en norsk tekst. Den norske tittelen er «Med en penn i min hånd».


=== Innspilling ===
Odd Børre. Utgitt på singlen Triola TN 535.


== Listeplasseringer ==


== Referanser ==


== Eksterne lenker ==
Bobby Goldsboro "With Pen in Hand" Arkivert 7. mars 2016 hos Wayback Machine.
Isak Scheel

Isak Scheel (født 19. juni 1990 i Oslo) er en norsk fotballspiller som spilte for Lillestrøm i den norske eliteserien. Han spiller mest i forsvar, men har også spilt på midtbanen. Opphavsklubben hans er Ready, hvor han spilte frem til juniornivå, da han byttet klubb til Stabæk, før han kom til Sogndal før 2010-sesongen. Der spilte han i 17 av seriekampene til Sogndal da de rykket opp fra Adeccoligaen til eliteserien. I hans første sesong i Tippeligaen spilte han 29 kamper for Sogndal.
I november 2011 ble det klart at Scheel skulle spille for Lillestrøm i 2012-sesongen.


== Referanser ==


== Eksterne lenker ==
(en) Isak Scheel – Transfermarkt 
(en) Isak Scheel – FBref
En stjernes fortid

En stjernes fortid (originaltittel: The George Raft Story) er en amerikansk biografisk film fra 1961, basert på livet til skuespilleren George Raft. Filmen er regissert av Joseph M. Newman og produsert av Allied Artists Pictures. I hovedrollene spiller Ray Danton, Jayne Mansfield, Julie London og Barrie Chase. Manus er skrevet av Crane Wilbur og Daniel Mainwaring.


== Handling ==
Den unge, talentfulle danseren George Raft drømmer om en karriere i showbusiness. Da han kommer i kontakt med mafiaen åpner det nye dører for ham, og han ender etterhvert opp i Hollywood. Gjennombruddet hans kommer i gangsterfilmen Scarface. Flere filmroller følger, og George får etterhvert råd til en mer luksuriøs livsstil. Mafiaforbindelsene sine, som han fortsatt pleier, skaper imidlertid problemer for han, og han ender opp med å miste filmkontrakten sin. Kort tid senere dør moren hans. George avslutter både forholdet til kjæresten, Lisa Lang, og kutter kontakten med venner. Hans neste jobb er på et kasino på Cuba, der han fortsatt blir ansett som en filmstjerne. Ikke lenge etter bryter imidlertid den den cubanske revolusjonen ut, og han blir tvunget til å flykte tilbake til Hollywood. Der får han til slutt muligheten til å gjøre et comeback på filmlerretet etter å ha blitt tilbudt en liten rolle som en gangster i Noen har det hett. 


== Medvirkende ==


== Sanger ==
«Lonely Gal Lonely» fremført av Julie London
«You've Got to See Mama Every Night» fremført av Barbara Nichols


== Referanser ==


== Eksterne lenker ==
(en) En stjernes fortid på Internet Movie Database 
(sv) En stjernes fortid i Svensk Filmdatabas 
(nl) En stjernes fortid på MovieMeter 
(en) En stjernes fortid på AllMovie 
(en) En stjernes fortid på Turner Classic Movies 
(en) En stjernes fortid på Rotten Tomatoes
Det hendte i Aten

Det hendte i Aten (originaltittel: It Happened in Athens) er en amerikansk komedie fra 1962, regissert av Andrew Marton og produsert av 20th Century Fox. I hovedrollene spiller Jayne Mansfield, Trax Colton og Nico Minardos. Filmen handler om en glamorøs skuespillerinne som lover å gifte seg med vinneren av maratonet under de første moderne internasjonale olympiske leker i Athen i 1896. Manus er skrevet av László Vadnay.


== Handling ==
I 1896 ble det kunngjort at de Olympiske leker skal arrangeres i Athen. En ung hyrde, Spiridon Loues, bestemmer seg for å delta i et maraton. I Athen møter han Christina Gratsos, en ung kvinne som nå arbeider som hushjelp for en berømt skuespillerinne, Eleni Costa. Elenis kjæreste, løytnant Alexi Vinardos, er en mektig mann i Hellas og en respektert løper, skal også delta under konkurransen.
Spiridon imponerer raskt med hans store utholdenhet og atletiske dyktighet. I forsøk på å promotere seg selv, og hennes egen karriere, kunngjør Eleni at hun kommer til å vil gifte seg med vinneren av et maraton-løp - i tro på at vinneren kommer til å være hennes elskede Vinardos.


== Rolleinnehavere ==
Jayne Mansfield som Eleni Costa
Trax Colton som Spiridon Loues
Nico Minardos som lt. Alexi Vinardos
Bob Mathias som trener Graham
Xenia Kalogeropoulou som Christina Gratsos
Ivan Triesault som bestefar Loues/Herr Trisapopolis
Lili Valenty som mor Loues
Titos Vandis som far Loues
Charles Fawcett som ambassadør Cyrus T. Gaylord
Alberto Rabagliati som Greek supporter


== Eksterne lenker ==
(en) Det hendte i Aten på Internet Movie Database 
(no) Det hendte i Aten hos Filmfront 
(sv) Det hendte i Aten i Svensk Filmdatabas 
(nl) Det hendte i Aten på MovieMeter 
(en) Det hendte i Aten på AllMovie 
(en) Det hendte i Aten på Turner Classic Movies 
(en) Det hendte i Aten på Rotten Tomatoes 
(no) (no) Det hendte i Aten hos Medietilsynet
En heldig spekulant

En heldig spekulant (originaltittel: Panic Button) er en amerikansk komedie fra 1964, regissert av George Sherman og Giuliano Carnimeo, og produsert av Gordon Films og Yankee. I hovedrollene spiller Maurice Chevalier, Eleanor Parker, Jayne Mansfield og Mike Connors. Filmen handler om en gangster som må kvitte seg med en halv million dollar på lovlig vis, og bestemmer seg for produsere en pilot til en TV-serie. Manus er skrevet av Hal Biller, Morton Friedman og Stephen Longstreet.


== Handling ==
Gangsteren Enrico Pagano må av skattemessige årsaker kvitte seg med en halv million dollar på lovlig vis. Han finner ut at den enkleste måten å gjøre dette på er å produsere en pilot til en TV-serie. Enrico sender sønnen sin, Frank (Mike Connors), til Roma for å lede prosjektet. Frank oppsøker den avdankede skuespilleren Philippe Fontaine (Maurice Chevalier) for å sikre seg ham i den mannlige hovedrollen. Philippe bor på et hotell som eies av hans ekskone, Louise Harris (Eleanor Parker), som han fortsatt er nær venn med. De blir begge overlykkelige over Franks tilbud og takker ja. Til den kvinnelige hovedrollen sikrer Frank seg nykommeren Angela (Jayne Mansfield), mens den eksentriske skuespillerintruktøren Pandowski (Akim Tamiroff) skal regissere.
Etter at piloten er fullført finner Philippe ut at det aldri var meningen at den skulle bli en suksess, og stjeler derfor filmen. Sammen med sin ekskone og en av hennes ansatte smugler han filmen med seg til en TV-filmfestival i Venezia. Da filmen, som skulle være en dramatisk tolkning av Romeo og Julie, blir fremvist bryter publikum ut i latter. En svært skuffet Philippe forlater salen før visningen er over. Ledelsen for festivalen trodde imidlertid at filmen var en komedie og gir den prisen for årets beste TV-filmkomedie. Frank blir tilbudt to millioner dollar for å produsere en lignende serie. Enrico blir først rasende over at planen hans hadde slått feil, men ender opp med å flytte til Roma for å jobbe som produsent.


== Medvirkende ==
Maurice Chevalier som Philippe Fontaine
Eleanor Parker som Louise Harris
Jayne Mansfield som Angela
Mike Connors som Frank Pagano
Akim Tamiroff som Pandowski
Carlo Croccolo som Guido
Vincent Barbi som Mario
Kenny Delmar som stemme


== Produksjon ==
Filmen ble spilt inn sommeren 1962 i Roma og Venezia. Jayne Mansfield danset twist på settet med Maurice Chevalier da hun fikk vite at 20th Century Fox hadde valgt å avslutte  filmkontrakten hennes.


== Mottakelse ==
Los Angeles Bridge News syntes handlingen var vittig, men var likevel ikke overbegeistret. Variety mente hverken Mansfield eller Chevalier kom godt fra filmen, men var likevel positivt overrasket over Mansfields innsats.


== Referanser ==


== Eksterne lenker ==
(en) En heldig spekulant på Internet Movie Database 
En heldig spekulant hos Filmweb
(sv) En heldig spekulant i Svensk Filmdatabas 
(nl) En heldig spekulant på MovieMeter 
(en) En heldig spekulant på AllMovie 
(en) En heldig spekulant på Turner Classic Movies 
(en) En heldig spekulant på Rotten Tomatoes
Hjelp, vi er i filmbransjen

Hjelp, vi er i filmbransjen er en norsk komedie med premiere 22. juli 2011, regissert av Nini Bull Robsahm og Patrik Syversen. Den hadde et samlet besøkstall på norske kinoer på 41 407.


== Handling ==
Med tre dårlige venner, én dårlig ide og ti millioner som definitivt ikke er hans, går Glenn i gang med å lage spillefilm. Alt dette fordi han prøver å imponere ei dame. Egentlig skulle han ha stoppet før, de skulle jo bare arrangere en fake audition for å skaffe seg de fineste damene i byen. Men det ene ledet til det andre, og nå lander snart filmstjernen Peter Stormare på Gardermoen for å spille superskurken.


== Rolleliste ==
Peter Stormare – Peter Stormare
Jenny Skavlan – Isabell
Pia Tjelta – Helene
Christian Rubeck – Wilhem Krag
Stig Frode Henriksen – Lennart
Henrik Thodesen – Glenn
Odd-Magnus Williamson – Philip
Stein Johan Grieg Halvorsen – Kim
Sigrid Bonde Tusvik – Sigrid
Hege Schøyen – Vendela
Marte Germaine Christensen – Linda
Julia Schacht – Gina
Jesper Sundnes – Jesper
Lasse Valdal – Lasse
Even Benestad – Even Benestad
Jeppe Beck Laursen – Jeppe
Tore Sagen – Barista


== Referanser ==


== Eksterne lenker ==
(en) Hjelp, vi er i filmbransjen på Internet Movie Database 
(no) Hjelp, vi er i filmbransjen i Nasjonalbibliotekets filmografi 
(nl) Hjelp, vi er i filmbransjen på MovieMeter 
(en) Hjelp, vi er i filmbransjen på Rotten Tomatoes
Guy Toindouba

Guy Roger Toindouba (født 14. april 1988 i Garoua) er en kamerunsk fotballspiller som spiller for Al-Salmiya SC.
Toindouba var fra juli 2007 til januar 2008 lånt ut til Cotonsport Garoua, fra Sahel SC og undertegnet deretter sommeren 2009 for Al Ahly Tripoli. I 2010 vinteren Mercato, signert Roger for Espérance Sportive de Tunis. 1. november 2011, ble det annonsert at han ville bli med Lillestrøm for 2012 sesongen.


== Referanser ==


== Eksterne lenker ==
(en) Guy Toindouba – Transfermarkt 
(en) Guy Toindouba – WorldFootball.net 
(en) Guy Toindouba – FootballDatabase.eu 
(en) Guy Toindouba – Soccerway 
(en) Guy Toindouba – Tyrkias fotballforbund 
(en) Guy Toindouba – FBref